Систем такмичења Првенства РС

КУП РС (мушкарци /жене)

сезона 2024 / 2025

*Бања Лука, 00. јула 2024. године*

***КУП Републике Српске– Мушкарци***

**СИСТЕМ ТАКМИЧЕЊА**

КУП РС је такмичење у којем може учествовати неограничен број екипа, чак и оне које нису регистроване у КСРС, само под условом да докажу путем списка да имају неопходан број играча, одговарајућу дворану у којој ће играти, те да могу испоштовати Пропозиције такмичења и покрити материјалне трошкове такмичења.

Такмичење до нивоа 1/2 Финала КУП-а РС организују Подручни кошаркашки савези, а даље такмичење прелази у надлежност КСРС.

**Термине утакмица и до нивоа 1/2 Финала КУП-а РС које организују ПКС одређују се Календаром такмичења КСРС који усваја Управни одбор КСРС.**

**НАЧИН ТАКМИЧЕЊА**

КУП такмичење се игра по систему елиминације (једна утакмица) и на основу жријеба.

Домаћин је увијек екипа из нижег ранга такмичења.

**Екипе учесници регионалних лига (АBА) су екипе вишег ранга у односу на екипе Првенства БиХ.**

Учешће у КУП-у РС је обавезно за екипе регионалне лиге (АBА), Првенства БиХ, 1.МЛ РС, и 2.МЛ РС.

Одустајање од КУП-а Републике Српске подлијеже санкцијама предвиђеним Пропозицијама такмичења КС РС.

**1/2 ФИНАЛНИ ТУРНИР**

Утакмице 1/2 Финала и Финална утакмица КУП-а Републике Српске играју се поводом 09. јануара, Дана Републике Српске, а побједник Финалне утакмице је Побједник КУП-а Републике Српске.

Учесници 1/2 Финала КУП-а Републике Српске су:

* Побједник и Финалиста КУП-а ПКС Бања Лука
* Побједник КУП-а ПКС Романија-Херцеговина
* Побједничка екипа из утакмице (Побједник КУП-а ПКС Бијељина - Побједник КУП-а ПКС Добој)

Термин одигравања 1/2 Финалних и Финалне утакмице КУП-а РС утврђује Управни одбор КСРС, имајући у виду обавезе клубова у званичним такмичењима.

За организацију 1/2 Финалног турнира Управни одбор КСРС ће расписати конкурс са условима, на који се могу пријавити локалне заједнице (Град, Општина), предузећа, клубови.

По окончању конкурса, Управни одбор КСРС ће након избора покровитеља – спонзора, потписати одговарајући Уговор, са јасно дефинисаним правима и обавезама.

Уколико на расписани конкурс за организацију 1/2 Финалних и Финалне утакмице КУП-а РС не буде пријава, домаћин и организатор је Канцеларија КСРС, а све трошкове (изузев награда) сносе учесници солидарно.

**Уколико то околности налажу, Управни одбор може донијети одлуку да се 1/2 Финалне и Финална утакмица КУП-а игра у другом термину и у другом мјесту.**

***КУП Републике Српске– Жене***

**СИСТЕМ ТАКМИЧЕЊА**

КУП РС је такмичење у којем може учествовати неограничен број екипа, чак и оне које нису регистроване у КС РС, само под условом да докажу путем списка да имају неопходан број играча, одговарајућу дворану у којој ће играти, те да могу испоштовати Пропозиције такмичења и покрити материјалне трошкове такмичења.

Такмичење у оквиру КУП-а РС за жене је у надлежности КС РС.

**НАЧИН ТАКМИЧЕЊА**

КУП такмичење се игра по систему елиминације (једна утакмица) и на основу жријеба.

Домаћин је увијек екипа из нижег ранга такмичења.

**Екипе учесници регионалних лига (WABA) су екипе вишег ранга у односу на екипе Првенства БиХ.**

Учешће у КУП-у РС је обавезно за екипе регионалних лига (WABA), Првенства БиХ и 1.ЖЛ РС.

**Уколико је нека од екипа побједник Купа БиХ за претходну сезону, иста није у обавези учешћа у КУП-у РС.**

Такмичење се одвија у два нивоа:

* Први ниво- екипе учеснице 1.ЖЛРС
* Други ниво- 1/4 финале КУП-а РС, екипе учеснице Првенства БиХ

Одустајање од КУП-а Републике Српске подлијеже санкцијама предвиђеним Пропозицијама такмичења КС РС.

**ФИНАЛНА УТАКМИЦА**

Финална утакмица КУП-а Републике Српске игра се поводом 09. јануара, Дана Републике Српске, а побједник утакмице је Побједник КУП-а Републике Српске.

Домаћин Финалне утакмице КУП-а РС се одређује конкурсом на који се могу пријавити локалне заједнице (Град, Општина), предузеће, клуб.

По окончању конкурса, Управни одбор КСРС ће након избора домаћина – спонзора, потписати одговарајући Уговор, са јасно дефинисаним правима и обавезама.

Уколико на расписани конкурс за организацију Финалне утакмице КУП-а РС не буде пријава, домаћин и организатор је Канцеларија КСРС, а све трошкове (изузев награда) сносе учесници солидарно.

**Уколико то околности налажу, Управни одбор може донијети одлуку да се Финална утакмица КУП-а игра у другом термину и у другом мјесту.**

Систем такмичења Првенства РС – КУП РС (мушкарци/жене) сезона 2024/2025 усвојен је Одлуком Управног одбора КСРС Број: 02-00-00-00/24 од 00.00.2024. године.

 **ПРЕДСЈЕДНИК**

 **Александар Ђурђевић, с.р.**